
LĪGUMS Nr. 1-19-2026-250
“Saspiestā medicīniskā gaisa sagatavošanas sistēmu elementu preventīvās apkopes un remonti”
Iepirkuma ID Nr. 2026/17
4. daļa “Medicīniskā saspiestā gaisa žāvētāja OMEGA AIR A-DRY-BM 60 preventīvā apkope un remonts”

Sabiedrība ar ierobežotu atbildību „Jēkabpils reģionālā slimnīca”, reģistrācijas Nr. 50003356621, juridiskā adrese: Andreja Pormaļa iela 125, Jēkabpils, Jēkabpils novads, LV-5201, turpmāk saukta Pasūtītājs, tās valdes priekšsēdētāja Ervīna Keiša personā ar tiesībām pārstāvēt kopā ar visiem un tās valdes locekļa Kaspara Čandera personā ar tiesībām pārstāvēt kopā ar visiem, kuri rīkojas saskaņā ar sabiedrības statūtiem,  turpmāk – Pasūtītājs, un
Sabiedrība ar ierobežotu atbildību “FONONS”, reģistrācijas Nr. 40003137824, juridiskā adrese: Ropažu iela 104, Rīga, LV – 1006, tās valdes locekļa Jāņa Zvirgzda personā, kurš darbojas uz statūtu pamata, turpmāk tekstā - Izpildītājs, no otras puses, abi kopā un katrs atsevišķi saukti – Puses/Puse, pamatojoties uz atklātā konkursa “Saspiestā medicīniskā gaisa sagatavošanas sistēmu elementu preventīvās apkopes un remonti”, identifikācijas Nr. JRS 2026/17, rezultātiem un saskaņā ar Piegādātāja iesniegto piedāvājumu Atklātā konkursā (turpmāk – Piedāvājums), noslēdz šādu līgumu (turpmāk – Līgums):

1. Līguma priekšmets.
1.1. 	Līguma priekšmets ir medicīniskā gaisa sagatavošanas sistēmu elelmentu (turpmāk tekstā – Iekārtas) preventīvās apkopes un remonti, (turpmāk tekstā – Apkopes).
1.2.  Konkrētu Iekārtu saraksti, apraksti un veicamo darbu izmaksas pievienotas Līguma pielikumā (Pielikums Nr.1).
1.3. Apkopju ietvaros Izpildītājs veic Apkopes saskaņā ar Līguma Pielikumā Nr.1 noteikto. Jebkāda veida darbu veikšana, kas nav minēta Līgumā vai tā Pielikumā Nr.1 un kurus Pasūtītājs uz Līguma slēgšanas brīdi nav varējis paredzēt, tiek veikti, Līdzējiem par to savstarpēji vienojoties, nepārsniedzot Līguma 2.1. punktā norādīto kopējo summu.

2.  Līguma summa un norēķinu kārtība
2.1. Kopējā Līguma summa par kvalitatīvi izpildītajām Apkopēm nepārsniedz 4 580,00 EUR (četri tūkstoši pieci simti astoņdesmit euro, 00 centi) bez pievienotās vērtības nodokļa (turpmāk tekstā – PVN), papildus PVN 21 % 961,80 EUR, kopā ar PVN 5 541,80 EUR. 
2.2. PVN aprēķināšanas un maksāšanas kārtība šā Līguma spēkā esamības laikā tiek veikta saskaņā ar Pievienotās vērtības nodokļa likumā noteikto spēkā esošo tiesisko regulējumu preču piegādes vai pakalpojumu sniegšanas brīdī. PVN likmes izmaiņu gadījumā Līguma summa bez PVN nevar tikt grozīta.
2.3. Līguma 2.1. punktā norādītajā summā ir ietverti visi Izpildītāja izdevumi, kas tam rodas saistībā ar Līguma izpildi. Pasūtītājam nav pienākums apmaksāt Izpildītāja rēķinus vai segt jebkādas Izpildītāja izmaksas vai zaudējumus par veiktajām Apkopēm, kuras Izpildītājs nav veicis un/vai par Līguma prasībām neatbilstošas kvalitātes veiktajiem Apkopēm, par kurām nav iesniegts abpusēji parakstīts akts, kā arī Apkopēm, kuras nav saskaņotas ar Pasūtītāja pilnvaroto personu.
2.4. Apkopēs ietilpstošo darbu apraksts un izcenojums, periodiskums, ir norādīts Līguma Pielikumā Nr.1.
2.5. Piegādātājs grāmatvedības attaisnojuma dokumentus – rēķinus – sagatavo elektroniskā formātā (turpmāk tekstā – e-rēķins), kuru aprite jānodrošina atbilstoši Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”. Izpildītājs e-rēķinu sagatavo savā grāmatvedības sistēmā. Piegādātājs e-rēķinu iesniedz izmantojot oficiālo e-pasta adresi: info@jrslimnica.lv.
2.6. Izpildītājam ir pienākums visos rēķinos, kas saistīti ar šo Līgumu, kā obligātu rekvizītu iekļaut šī Līguma datumu un numuru. 
2.7. Pasūtītājs nesegs nekādas Izpildītāja papildu izmaksas vai zaudējumus, kas var rasties Līguma izpildes laikā, kurus Izpildītājs varēja un tam tos vajadzēja paredzēt.
2.8. Pasūtītājs veic samaksu par veiktajām Apkopēm 20 (divdesmit) kalendāro dienu laikā pēc Apkopju protokola (darbu pieņemšanas-nodošanas akta) un rēķina saņemšanas un abpusējas parakstīšanas dienas, pārskaitot rēķinā norādīto naudas summu uz Līgumā norādīto Izpildītāja bankas norēķina kontu. Rēķins tiek izrakstīts atbilstoši Izpildītāja veiktajiem darbiem.
2.9. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
2.10. Katrs no Līdzējiem sedz savus izdevumus par bankas pakalpojumiem, kas saistīti ar naudas pārskaitījumu.

3.  Pakalpojuma kvalitāte
3.1. Apkopju kvalitātei ir jāatbilst ražotāja noteiktajam ierīču apkopes reglamentam un periodiskumam.
3.2. Par Apkopju kvalitātes atbilstību ražotāja noteiktajam ierīču apkopes reglamentam atbild Izpildītājs.
3.3. Ja darba gaitā atklājas, ka objektīvu, no Izpildītāja rīcības neatkarīgu apstākļu dēļ darbu izpilde nav iespējama noteiktajā termiņā, Izpildītājs par to nekavējoties ziņo Pasūtītājam. Apkopes darbi tiek veikti Līdzēju saskaņotā termiņā, kas nedrīkst  parsniegt trīs nedēļas no sākotnēji planoto darbu laika, ja vien iekārtai nepieciešamo detalu saņemšanai ir nepieciešams ilgāks laiks. 

4.  Līdzēju saistības
4.1. Izpildītāja pienākumi un tiesības:
4.1.1. saskaņot jebkuru darbu veikšanas laiku ar Līgumā norādīto pilnvaroto personu;
4.1.2. veikt Līguma prasībām atbilstošas un pienācīgas kvalitātes Apkopes, saskaņā ar Līguma un tā pielikuma noteikumiem;
4.1.3. par visiem darbiem sastādīt un abpusēji parakstīt veikto darbu aktu (Servisa akts), drošības pārbaudes protokolu un/vai tehniskās profilaktiskās pārbaudes protokolu, kā arī veikt ierakstus ierīču tehniskajā žurnālā;
4.1.4. veikt Apkopes saskaņā ar Līguma Pielikumā Nr.1 minēto periodiskumu, apkopes laiku saskaņojot ar Pasūtītāju vismaz vienu nedēļu iepriekš;
4.1.5. nodrošināt, ka Apkopes veic sertificēts Iekārtu inženieris, kas ir apmācīts pie Iekārtu ražotāja vai tā autorizēta pārstāvja;
4.1.6. Iekārtas tehnisko novērtējumu Izpildītājs sniedz rakstiski, sastādot defekta aktu, kur tiek uzrādīts iemesls detaļu nomaiņas nepieciešamībai un to izmaksas. Tehnisko novērtējumu Izpildītājs iesniedz arī gadījumos, ja Iekārtai ir nepieciešamas ārpuskārtas apkopes;
4.1.7. konstatējot Iekārtas bojājumu, tiek sastādīts defekta akts. Šādā gadījumā Izpildītājs sastāda un iesniedz Pasūtītāja kontaktpersonai plānojamo rezerves daļu un to izmaksu tāmi. Šādi remonta darbi tiek veikti tikai pēc defekta akta saskaņošanas ar atbildīgo personu, un neietilpst Līguma 1. punktā noteiktajā Apkopes pakalpojuma sastāvā;
4.1.8. Līguma prasībām neatbilstošu un/vai nekvalitatīvas Apkopes veikšanas gadījumā, ne vēlāk kā piecu darba dienu laikā novērst radušās nepilnības uz sava rēķina;
4.1.9. sagatavot un nodot Pasūtītājam rēķinu par veiktajiem darbiem;
4.1.10. laikus, bet ne vēlāk kā piecu darba dienu laikā pēc šādu apstākļu iestāšanās, informēt Pasūtītāju par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas varētu kavēt Līguma laicīgu izpildi;
4.1.11. informēt Pasūtītāju par ražotāja pilnvarojuma zaudēšanu, kā arī par izmaiņām autorizēta servisa personāla sastāvā, kas tiks iesaistīti Līguma izpildē;
4.1.12. veikt Līguma izpildi ar saviem spēkiem, resursiem un līdzekļiem;
4.1.13. informēt Pasūtītāju, ja Apkopes laikā tiek konstatēta Iekārtas neatbilstoša ekspluatācija;
4.1.14. saņemt no Pasūtītāja saistību izpildei nepieciešamo informāciju un visas nepieciešamās piekļuves;
4.1.15. par kvalitatīvi veiktām Apkopēm savlaicīgi saņemt Līgumā noteikto samaksu.
4.2.  Pasūtītāja tiesības un pienākumi:
4.2.1. pieņemt un saskaņot kvalitatīvi veikto Apkopju pieņemšanas-nodošanas dokumentāciju;
4.2.2. nodrošināt Izpildītāja servisa inženieriem brīvu piekļūšanu Iekārtām Apkopju veikšanai, kā arī nodrošināt citu Līgumā minēto aktivitāšu veikšanai nepieciešamos apstākļus, kā arī apņemas veikt visas nepieciešamās darbības, lai Izpildītājs varētu nodrošināt kvalitatīvu Pakalpojuma sniegšanu;
4.2.3. izsaukuma pieteikšanu var veikt tikai Līgumā paredzētā atbildīgā persona vai, atbilstoši Pasūtītāja noteiktajai kārtībai, tās pilnvaru pārņēmējs;
4.2.4. nekavējoties ziņot Izpildītājam par jebkuru Iekārtas bojājumu vai tās darbības pasliktināšanos, kā arī neveikt nekādus Iekārtas remonta darbus vai pārveidojumus bez Izpildītāja mutiskas atļaujas, informējot par to Izpildītāju arī rakstiski;
4.2.5. nepieļaut kādas citas, trešās personas, darbības veikt Iekārtu Apkopi, tādējādi nodrošinot, ka visas Iekārtu Apkopes veic tikai Izpildītājs vai Izpildītāja apstiprinātas personas;
4.2.6. pārbaudīt Izpildītāja sniegtā Pakalpojuma kvalitāti un atbilstību Līguma noteikumiem;
4.2.7. dot Izpildītājam saistošus norādījumus attiecībā uz Līguma izpildi;
4.2.8. saņemt no Izpildītāja informāciju un paskaidrojumus par Līguma izpildes gaitu un citiem Līguma izpildes jautājumiem;
4.2.9. apturēt Līguma izpildi Līguma 6.4. punktā noteiktajos gadījumos;
4.2.10. veikt korekcijas (svītrot) Līguma Pielikumā Nr.1 esošajā Iekārtu sarakstā;
4.2.11. Līgumā noteiktajā kārtībā savlaicīgi samaksāt par pieņemto, Līguma prasībām atbilstošu un kvalitatīvi veikto Izpildītāja darbu.

5.  Līdzēju atbildība
5.1. Līdzēji normatīvajos aktos un Līgumā noteiktajā kārtībā ir savstarpēji atbildīgi par otram Līdzējam nodarītajiem tiešajiem zaudējumiem, ja tie radušies viena Līdzēja vai tā darbinieku, kā arī šī Līdzēja Līguma izpildē iesaistīto trešo personu darbības vai bezdarbības rezultātā. Līdzēji ir savstarpēji atbildīgi par otram Līdzējam nodarītajiem zaudējumiem pilnā apmērā, ja zaudējumi nodarīti aiz viena Līdzēja vai tā darbinieku, kā arī šī Līdzēja Līguma izpildē iesaistīto trešo personu rupjas neuzmanības vai ļaunā nolūkā.
5.2. Par Līgumā noteikto maksājumu termiņu kavējumu Izpildītājs ir tiesīgs piemērot Pasūtītājam līgumsodu 0,15% (nulle komats piecpadsmit procenti) apmērā no termiņā nesamaksātās summas par katru maksājuma nokavējuma dienu, bet ne vairāk kā 10% (desmit procenti) no kavētā maksājuma summas.
5.3. Ja Izpildītājs nomaina apakšuzņēmēju vai servisa speciālistu, neievērojot Līguma 11.1. punktā noteikto, Pasūtītājam ir tiesības pieprasīt vienreizēju līgumsodu par Līguma noteikumu pārkāpšanu 100.00 EUR (viens simts euro, 00 centi) apmērā. 
5.4. Ja Izpildītājs neveic Iekārtu Apkopi atbilstoši iepriekš saskaņotam laika grafikam, un Līdzēji nav vienojušies par citu Apkopes veikšanas laiku, Pasūtītājs ir tiesīgs prasīt līgumsodu par saistību izpildes kavējumu, kas atbilst 0,5% (nulle komats pieci procenti) no Līguma 2.1. punktā norādītās summas par katru kavējuma dienu.
5.5. Līgumā noteiktā līgumsoda apmaksa tiek veikta 20 (divdesmit) dienu laikā pēc attiecīgā Līdzēja rēķina par līgumsoda samaksu nosūtīšanas dienas. 
5.6. Pasūtītājam ir tiesības vienpusēji, ieskaita kārtībā, samazināt Izpildītājam izmaksājamo naudas summu tādā apmērā, kāda ir Līgumā noteiktajā kārtībā aprēķinātā līgumsoda summa.
5.7. Līgumsoda samaksa neatbrīvo Līdzējus no turpmākas saistību izpildes pienākuma, ja vien no Līguma noteikumiem neizriet citādi.

6.  Līguma darbības termiņš un spēkā esamība
6.1. Līgums stājas spēkā tā abpusējas parakstīšanas brīdī un ir spēkā līdz īsākajam no šādiem termiņiem:
6.1.1. 24 (divdesmit četri) mēneši no Līguma spēkā stāšanās dienas;
6.1.2. līdz Līguma 2.1. punktā kopējās summas izlietojumam.  
6.2. Ja Līguma darbības laikā netiek sasniegta Līguma 2.1. punktā noteiktā summa, Līguma darbības termiņu var pagarināt par termiņu līdz sešiem mēnešiem, veicot atbilstošus grozījumus.
6.3. Līgumu var izbeigt, abiem Līdzējiem rakstiski par to vienojoties vismaz 90 (deviņdesmit) kalendārās dienas iepriekš, kā arī vienpusēji Līgumā paredzētajos gadījumos.
6.4. Pasūtītājam ir tiesības vienpusēji atkāpties no Līguma, rakstiski par to brīdinot Izpildītāju, ja ir iestājies vismaz viens no šādiem apstākļiem:
6.4.1. ja ir uzsākta Izpildītāja labprātīga vai piespiedu likvidācija;
6.4.2. ja pret Izpildītāju ir uzsākta maksātnespējas procedūra, vai tā darbība ir apturēta;
6.4.3. Izpildītājs vairāk kā 10 (desmit) darba dienas kavē pieteikto Apkopju termiņu;
6.4.4. Izpildītājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
6.4.5. Izpildītājs zaudējis ražotāja pilnvarojumu kā Iekārtas ražotāja pārstāvis;
6.4.6. Izpildītājs Pasūtītājam nodarījis zaudējumus, kas nav atlīdzināti šajā Līgumā noteiktajā kārtībā;
6.4.7. Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
6.4.8. ja attiecībā uz Piegādātāju ir iestājies Publisko iepirkumu likuma 42. panta septītās daļas 1. punkta gadījums.
6.4.9. iepirkuma līgums ir pārtraucams saskaņā ar Publisko iepirkumu likuma 64. pantā noteikto.
6.5. [bookmark: _Hlk523396691]Par vienpusēju atkāpšanos no Līguma saskaņā ar Līguma 6.4. punktu, Pasūtītājs paziņo Izpildītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas. 
6.6. Izpildītājs ir tiesīgs vienpusēji atkāpties no Līguma, ja:
6.6.1. iestājušies apstākļi, kas ne no Izpildītāja gribas atkarīgu apstākļu dēļ būtiski apgrūtina vai padara neiespējamu kādu no Līgumā noteikto saistību izpildi;
6.6.2. Pasūtītājs kavē rēķinu apmaksu ilgāk kā 30 (trīsdesmit) dienas no Līgumā noteiktās rēķina apmaksas dienas.
6.7. Par vienpusēju atkāpšanos no Līguma saskaņā ar Līguma 6.6. punktu, Izpildītājs paziņo Pasūtītājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.

7.  Nepārvarama vara
7.1. Līdzēji ir atbrīvoti no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgais Līdzējs nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši Līguma izpildes ierobežojumus, par kuru ietekmi uz Līguma neizpildi Līdzējiem nav domstarpības, kā arī Līdzēji nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otra Līdzēja darbību vai bezdarbību, un kas saistību izpildi padara par neiespējamu.
7.2. Līdzējs, kurš nokļuvis nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā piecu darbdienu laikā pēc nepārvaramas varas apstākļu iestāšanās rakstiski informē par to otru Līdzēju, pievienojot dokumentu, kas apliecina nepārvaramas varas apstākļu iestāšanos. Līdzēji apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
7.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katram no Līdzējiem ir tiesības vienpusēji atkāpties no Līguma, par to rakstiski informējot otru Līdzēju. Šajā gadījumā neviens Līdzējs nevar prasīt Līguma izbeigšanas rezultātā radušos zaudējumu atlīdzināšanu.

8.  Konfidencialitāte
8.1. Līdzēji  apņemas ievērot no otra Līdzēja saņemtās informācijas konfidencialitāti, neizpaust šādu informāciju trešajām personām, izņemot tiesību aktos noteiktajos gadījumos un kārtībā. Konfidencialitātes nosacījums attiecas uz rakstisku informāciju, kā arī mutisku informāciju, elektronisku informāciju un uz jebkuru citu informāciju, neatkarīgi no informācijas nodošanas veida, laika un vietas. Šajā punktā minētajai konfidencialitātes saistībai ir beztermiņa raksturs.

9.  Apakšuzņēmēju un piesaistītā personāla nomaiņa
9.1.   Izpildītājs apakšuzņēmēju vai personālu (servisa inženieri), kuru tas iesaistījis Līguma izpildē, par kuru sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, pēc Līguma noslēgšanas drīkst nomainīt tikai ar Pasūtītāju rakstveida piekrišanu, norādot nomaiņas iemeslus, un ievērojot Publisko iepirkumu likuma 62. pantā paredzētos nosacījumus. 
9.2. Pasūtītājs nepiekrīt Līguma 9.1. punktā minētā apakšuzņēmēja/personāla nomaiņai, ja Piegādātāja piedāvātais apakšuzņēmējs/personāls neatbilst tām iepirkumā noteiktajām un izvirzītajām prasībām un tam nav vismaz tādas pašas kvalifikācijas kā apakšuzņēmējam/personālam, kas tika vērtēts, nosakot saimnieciski visizdevīgāko piedāvājumu.
9.3. Pasūtītājs pieņem lēmumu atļaut vai atteikt iepirkuma procedūrā iesaistītā apakšuzņēmēju/personāla nomaiņu iespējami īsā laikā, bet ne vēlāk kā piecu darbdienu laikā no brīža, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem un Publisko iepirkumu likuma 62. panta noteikumiem.
9.4. Izpildītājs uzņemas pilnu atbildību par veiktajiem norēķiniem ar tā piesaistītajiem apakšuzņēmējiem/personālu.
9.5.  Pasūtītājs nav atbildīgs par Izpildītāja nokavētiem vai vispār neveiktiem norēķiniem ar tā piesaistītajiem apakšuzņēmējiem vai personālu.

10.  Citi noteikumi
10.1. Atbildīgās personas Līguma ietvaros:
10.1.1. no Pasūtītāja puses: SIA “Jēkabpils reģionālā slimnīca” Saimnieciskās daļas vadītāja vietnieks Jānis Kancāns, tālruņa Nr.: +371 26608178, e-pasta adrese: janis.kancans@jrslimnica.lv . Persona pilnvarota   komunikācijai ar Piegādātāju, Līguma izpildes uzraudzības veikšanai, ar Līguma izpildi saistīto dokumentu pieņemšanai, apstiprināšanai, pieņemšanas - nodošanas aktu, defekta aktu parakstīšanai un citu ar Līguma izpildi saistītu darbību nodrošināšanai;
10.1.2. no Izpildītāja puses: SIA “FONONS” valdes loceklis Jānis Zvirgzds, tālruņa Nr.: +371 29259135, e-pasta adrese: janis.zvirgzds@fonons.lv .  Persona pilnvarota (-as)  komunikācijai ar Pasūtītāju, Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas akta, defekta aktu parakstīšanai un citu ar Līguma izpildi saistītu darbību nodrošināšanai. 
10.2. Strīdus, kas rodas Līguma izpildes gaitā vai sakarā ar Līgumu, Līdzēji risina savstarpēju pārrunu ceļā. Vienošanās par strīda atrisināšanu noformējama rakstiski un Līdzēji to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Līgumā, Līdzēji risina saskaņā ar spēkā esošajiem normatīvajiem aktiem.
10.3. [bookmark: _Hlk184736505]Pasūtītājam ir tiesības veikt Līguma grozījumus saskaņā ar Līgumā noteikto un Publisko iepirkumu likuma 61. pantu un, ja grozījumi atbilst vienam no šādiem gadījumiem:
10.3.1. grozījumi ir nebūtiski;
10.3.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
10.3.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
10.3.4. ja Līguma izpildes termiņa pagarināšana ir Pasūtītājam nepieciešama tādu apstākļu dēļ, kas  radusies no Pasūtītāja gribas neatkarīga iemesla dēļ, ko Pasūtītājs iepriekš nevarēja paredzēt un ja jauna konkursa rezultāti attiecībā uz šī Līguma priekšmetu objektīvu iemeslu dēļ nav izsludināti Līguma darbības laikā, Līdzēji var vienoties par Līguma darbības pagarinājumu līdz nākamā konkursa rezultātu izsludināšanai, ja šī Līguma 2.1. punktā noteiktā Līguma summa nav izlietota, vai papildus piegādājamo preču kopējais apjoms nepārsniedz 10% (desmit procenti) no Līguma 2.1. punktā noteiktās  kopējās līgumcenas  apjoma un tiek ievēroti Publisko iepirkuma likuma  61. panta nosacījumi.
10.4. [bookmark: _Hlk184736594]Līdzējiem ir tiesības pārskatīt Apkopju cenu par vienību un palielināt kopējo līgumcenu, ja iestājas kāds no zemāk noradītajiem gadījumiem:
10.4.1. dzīves dārdzības koeficients saskaņā ar Centrālās statistikas pārvaldes datiem kopš pēdējās noteiktās Apkopju cenas ir mainījies vairāk kā par 10% (desmit procenti);
10.4.2. ir iestājušies tādi no Izpildītāja gribas un rīcības neatkarīgi apstākļi, kas būtiski ietekmē Apkopju izmaksas par vairāk kā 10% (desmit procenti).
10.5. Līguma 10.4. punktā minētajos gadījumos cenas nevar tikt mainītas vairāk kā procentuāli izmainījušās energoresursu cenas vai pieaudzis dzīves dārdzības koeficients, vai ir notikusi citu būtisku apstākļu objektīva cenu palielināšanās.
10.6. Izpildītājam jāinformē Pasūtītājs par piedāvātajām izmaiņām pakalpojuma cenā ne mazāk kā 2 (divas) kalendārās nedēļas pirms to spēkā stāšanās. Apkopju cenu izmaiņas Izpildītājs nevar attiecināt uz jau veiktajiem Apkopju pakalpojumiem.
10.7. Ja ir iestājušies kādi no 10.4.2., 10.5. un 10.6. punktā minētajiem apstākļiem, kas tiek objektīvi pamatoti, Līdzējiem savstarpēji vienojoties ir tiesības palielināt kopējo līgumcenu par ne vairāk kā 10% (desmit procenti) no sākotnējās līgumcenas.
10.8. Cenu izmaiņas var tikt veiktas, tikai Līdzējiem savstarpēji vienojoties.
10.9. Visi Līguma pielikumi, kā arī visas Līguma ietvaros rakstiski noformētās un Līdzēju parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstiski un ir Līdzēju parakstīt. 
10.10. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Līdzējiem ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
10.11. [bookmark: _Hlk130474376]Ja kādam no Līdzējiem tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otram Līdzējam. Šādas informācijas maiņa nav uzskatāma par Līguma grozījumiem. Ja Līdzējs neizpilda šī punkta noteikumus, uzskatāms, ka otrs Līdzējs ir pilnībā izpildījis savas saistības, lietojot šajā Līgumā esošo informāciju par otru Līdzēju. 
10.12. Līdzēju reorganizācija nevar būt par pamatu Līguma vienpusējai izbeigšanai. Gadījumā, ja kāds no Līdzējiem tiek reorganizēts, Līgums paliek spēkā un tā noteikumi ir saistoši Līdzēju saistību pārņēmējam. 
10.13. Līdzēji nav tiesīgi pilnīgi vai daļēji nodot Līgumā noteiktās tiesības un pienākumus trešajām personām bez otra Līdzēja rakstiskas piekrišanas.
10.14. [bookmark: _Hlk97116910]Līdzēji apņemas bez otra Līdzēja iepriekšējas rakstiskas piekrišanas neizpaust informāciju par otru Līdzēju, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama. 
10.15. Personas dati, kas ir norādīti Līgumā, tiek apstrādāti saskaņā ar normatīvajos aktos noteiktajām prasībām. Katrs Līdzējs ir atbildīgs par savu darbinieku un vai amatpersonu informēšanu par personas datu apstrādi.
10.16. Līgums noformēts latviešu valodā elektroniskā dokumenta veidā un parakstīts ar drošiem elektroniskiem parakstiem, kas satur laika zīmogu. Katra Puse glabā abpusēji parakstītu Līgumu elektroniskā dokumenta formā.
10.17. Līguma pielikumi:
1. pielikums – “Tehniskā specifikācija – finanšu piedāvājums”.

11. Pušu juridiskās adreses un rekvizīti.

